
Për miratimin e strukturës e të niveleve të pagave të punonjësve të Agjencisë Kombëtare të energjisë dhe për disa ndryshime në vendimet nr.726, datë 21.12.2000 dhe nr.443, datë 16.7.1998 të Këshillit të ministrave

Në mbështetje të nenit 100 të Kushtetutës dhe të neneve 2 e 5 të ligjit nr.8487, datë 13.5.1999 “Për kompetencat për caktimin e pagave të punës”, me propozimin e Ministrit të Industrisë dhe të Energjetikës dhe të Ministrit të Punës dhe të Çështjeve Sociale, Këshilli i Ministrave

V E N D O S i :

1. Struktura dhe nivelet e pagave për pozicionet “kryetar”, “nënkryetar”, “përgjegjës departamenti”, “përgjegjës sektori” dhe “specialist i parë e i dytë” në Agjencinë Kombëtare të Energjisë të caktohen sipas lidhjes nr.1, që i bashkëlidhet këtij vendimi.
2. Paga e grupit (kolona 1) e lidhjes 1 – diplomë e shkollës së lartë – është 9000 (nëntë mijë) lekë.
3. Shtesa për vjetërsi në punë (kolona 2) jepet  në masën 2% pas çdo viti pune, deri në 25 vjet dhe llogaritet mbi pagën e grupit.
4. Shtesa për kualifikim (kolona 3) është 0.
5. Shtesa për pozicion është sipas kolonës 4 të lidhjes nr.1.
6. Paga për punonjësit e tjerë të Agjencisë Kombëtare të Energjisë të caktohet sipas lidhjes II/5, “Niveli i pagave për punonjësit e ministrive dhe institucioneve të tjera qendrore”, i vendimit nr.726, datë 21.12.2000 të Këshillit të Ministrave “Për pagat e punonjësve të institucioneve buxhetore”, ndryshuar me vendimet përkatëse.
7. Në vendimin nr.726, datë 21.12.2000 të Këshillit të Ministrave, bëhen këto ndryshime:
a) Në Lidhjen nr.1 “Renditja e funksioneve sipas klasifikimit”, në klasifikimin A12, emërtimi “Kryetar i Agjencisë Kombëtare të Energjisë”, shfuqizohet.
b) Lidhja II/14, “Niveli i pagave për punonjësit e Agjencisë Kombëtare të Energjisë”, shfuqizohet.
8. Pika 4 e vendimit nr.443, datë 16.7.1998 të Këshillit të Ministrave “Për krijimin e Agjencisë Kombëtare të Energjisë”, shfuqizohet.
9. Efektet financiare që rrjedhin nga zbatimi i këtij vendimi, të përballohen nga buxheti i vitit 2003, miratuar për Ministrinë e Industrisë dhe të Energjetikës, zëri “Shpenzime”.
10. Ngarkohet Ministria e Industrisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano



Lidhja nr.1

Struktura dhe nivelet e pagave për punonjësit e Agjencisë Kombëtare të Energjisë

	Emërtimi
	Paga mujore

	
	Paga individuale
	Shtesa e pozicionit

	
	Paga e grupit (PG)
	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP) lekë

	
	1
	2
	3
	4

	Kryetar
	9 000
	2%
	0
	90 000

	Nënkryetar
	9 000
	2%
	0
	74 000

	Përgjegjës departamenti
	9 000
	2%
	0
	55 000

	Përgjegjës sektori
	9 000
	2%
	0
	40 000

	Specialist i parë
	9 000
	2%
	0
	30 000

	Specialist i dytë
	9 000
	2%
	0
	20 000




